Document ID: 31992R3187

ΚΑΝΟΝΙΣΜΟΣ (ΕΟΚ) αριθ. 3187/92 ΤΗΣ ΕΠΙΤΡΟΠΗΣ της 30ής Οκτωβρίου 1992 περί αναστολής του προκαθορισμού των επιστροφών κατά την εξαγωγή ορισμένων προϊόντων στον τομέα του γάλακτος και των γαλακτοκομικών προϊόντων που εξάγονται υπό μορφή εμπορευμάτων τα οποία δεν αναφέρονται στο παράρτημα ΙΙ της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 17 παράγραφος 4,
τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού, για ορισμένα προϊόντα που εξάγονται υπό μοφή εμπορευμάτων μη υπαγομένων στο παράρτημα ΙΙ της συνθήκης, των γενικών κανόνων σχετικά με την χορήγηση των επιστροφών κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (4), και ιδίως το άρθρο 5 παράγραφος 3 πρώτο εδάφιο,
Εκτιμώντας:
ότι το άρθρο 5 παράγραφος 3 του κανονισμού (ΕΟΚ) αριθ. 3035/80 προβλέπει τη δυνατότητα αναστολής των εφαρμογών των διατάξεων σχετικά με τον καθορισμό της επιστροφής για τα βασικά προϊόντα που εξάγονται υπό μορφή ορισμένων εμπορευμάτων-
ότι η κατάσταση της αγοράς του βουτύρου και του βουτυρέλαιου είναι δυνατόν να καθιστά αναγκαία την προσαρμογή της διάρκειας ισχύος του πιστοποιητικού προκαθορισμού του βουτύρου- ότι, προκειμένου να αποφευχθούν αιτήσεις προκαθορισμού των επιστροφών για κερδοσκοπικούς σκοπούς, πρέπει να ανασταλεί αυτός ο προκαθορισμός μέχρι να εφαρμοσθεί η προσαρμογή αυτή-
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της.,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο καθορισμός των επιστροφών κατά την εξαγωγή για το βούτυρο περιεκτικότητας κατά βάρος εις λιπαράς ουσίας 82 % (ομάδα οδηγός 6), το οποίο εξάγεται υπό μορφή προϊόντων που κατονομάζονται στο παράρτημα του κανονισμού (ΕΟΚ) αριθ. 804/68, αναστέλλεται.
Άρθρο 2
Ο παρών κανονισμός αρχίζει να ισχύει την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1992.

Labels: 3